
Esipuhe


Tämä kirja on saanut ideansa pitämistäni peikkonäyttelyistä ja niiden tarinoista. Näyttelyn tarinat pohjautuvat vanhoista suomalaisista kansantarustoista-ja uskomuksista. Ne alkavat peikkojen syntyhistoriasta, jatkuen kivikauden-, keskiajan-, kristinuskon tulon-ja 1800-luvun kautta nykypäivään.


Kiinnostukseni peikkoihin heräsi, muutettuani Helsingistä Jalasjärvelle syksyllä 2013. Miettiessäni mitä harrastuksia uudella paikkakunnalla olisi, menin keväällä 2014 paikallisen kansalaiopiston 50-vuotisjuhlanäyttelyyn. Siellä minua vastaan tallusteli neljä pientä peikkoa, noin 30 cm korkeita. Minä hurmaannuin niihin heti, ne olivat rumuudessaan hellyttäviä.


Seuraavana keväänä hakeuduin viikonloppukurssille ja tein Monni-peikon.


Kotona tein sille puolisoksi Nonni-peikon ja huomasin, että hahmot syntyivät alitajunnasta, eletystä elämästäni. Siitä innostuneena jatkoin oman elämäni kertaamista peikkojen välityksellä. Nykyään minulla on 60 peikon populaatio, jotka matkaavat mielellään näyttelyihin tervehtimään ihmiskunnan asukkaita. Kirjassa peikkoja on vain kaksi, Raivo-peikko ja Heinäpeikko.


Peikkonäyttelyihin päädyin vuonna 2016, koska halusin olla jakamassa sitä iloa ja hyvää mieltä, mitä itse olin kokenut peikkoja tehdessäni. Nauroin paljon. Oli hauskaa huomata, kuinka aivoista lähtenyt käsky muotoutui käsissäni haluamakseni peikkohahmoksi.


Tämän kirjan kirjoittaminen on ollut huomattavasti haastavampaa. Olen kyynelehtinyt useammin ja naurahtanut harvemmin. Olen liikuttunut pienen Päivänkakkaran lapsuuden kohtalosta. Ja olen liikuttunut Päivänkakkaran rakkaimpien hevosten, Option ja Sorayan lähes inhimillisestä käytöksestä.










Luku 1. Peikkojen synty

Kivelä:


Suomessa on useita tarinoita peikkojen synnystä ja yhteistä niille kaikille on, että ne pohjautuvat kristinuskosta.
 

Yksi tarina kertoo peikkojen polveutuvan Aatamista ja Eevasta. Asettuessaan maan päälle, Aatami ja Eeva saivat niin paljon lapsia, että he häpesivät niitä Jumalan kasvojen edessä ja päättivät piilottaa osan lapsista kallioluolaan toivoen, ettei Jumala huomaisi niitä. Sudet kävivät ruokkimassa lapsia ja kun ne aikojen päästä tulivat ulos, ne olivat muuttuneet karvapeitteisiksi, hännällisiksi olennoiksi, peikoiksi, jotka kävelivät pystyasennossa.


Vastaavasti Völva kertoo samasta aiheesta: Juutalaisessa uskonnossa, joka on yksi maailman vanhimmista yksijumalaisesta uskonnosta, ei uskota, että Aatamin ensimmäinen vaimo olisi ollut Eeva. Aatamin ensimmäinen vaimo oli nimeltään Lilith. Tämä nainen mainitaan kristittyjen Raamatussakin, yhdessä kohdassa Jesajan kirjassa (32:14), jossa luetellaan demoneita. “Villikoirat ja sakaalit siellä kohtaavat, villivuohi villivuohta kutsuu. Siellä lepäilee Lilith, öinen velhotar, sieltä hän löytää rauhallisen sijan”. Tämä herättää kysymyksen, miksi hänestä ei kerrota enempää Raamatussa? Yksi syy lienee, miksi Lilith “erosi” Aatamista.


Vanhojen legendojen mukaan Lilith karkasi paratiisista ymmärtäessään, että hänen olisi pitänyt elää alamaisessa suhteessa Aatamiin. Legendan mukaan Aatami halusi maata Lilithin kanssa, mutta Lilith koki Aatamin ehdottaman asennon alentavaksi. Hän totesi, että heidät molemmat oli luotu maan tomusta ja siten asetettu tasa-arvoiseksi, joten miksi hänen pitäisi maata alla. Aatami yritti ottaa Lilithin väkisin ja tästä raivostuneena Lilithin kerrotaan lausuneen ääneen Jumalan salaisen maagisen nimen ja nousseen ilmaan ja lentäneen tiehensä.


Aatami valitti Jumalalle Lilithin karanneen ja pyysi, että Jumala saattaisi Lilithin takaisin. Jumala laittoi kolme enkeliään etsimään Lilithiä ja he löysivät hänet, mutta Lilith ei halunnut palata.


Aatami pyysi Jumalalta uuden vaimon, naisen.


Aatamin nukkuessa Jumala teki hänen kylkiluustaan Eevan ja puki hänet kauniisti. Aatamin herätessä aamulla, hän hurmaantui heti Eevaan. Eeva oli kaunis, hyveellinen ja alamainen nainen.


Lilithin sanotaan solmineen suhteen Saatan kanssa. Yhdessä he osallistuvat Aatamin ja Eevan saattamiseen kiusaukseen. Lilithin ollessa käärme, se tarjosi Eevalle kiellentynpuun hedelmän. Edelleenkin on nähtävissä vanhoissa maalauksissa Eedenin käärmeellä olevan naisen pää. Kun Aatami ja Eeva olivat langenneet kiusaukseen, Lilith houkutteli Aatamin kanssaan seksiin ja siitä kerrotaan kaikkien demonien saaneen alkunsa.


Kaikki Lilithin ja Aatamin jälkeläiset ovat demoneja ja peikkoja ja kaikki Aatamin ja Eevan jälkeläiset ovat ihmisiä.










Luku 2. Peikot Suomessa


Kurkinen kertoo:


Suomessa peikoista on havaintoja jo kivikaudelta. Silloin niiden on arveltu elävän rauhanomaisesti ihmisten kanssa. Kivikaudella henkimaailman asiat olivat tärkeitä ja ihmisten mielissä peikot olivat Jumalan luomia ja niillä oli paikkansa luomakunnassa.


Kurkisen mukaan Keskiaika muodostui peikoille tuhoisaksi, kun kristinusko saapui Suomeen. Ristiretki ajalla ajateltiin käytävän sotaa Saatanaa vastaan ja synnillisen leiman saivat peikot. Ne olivat pahinta mitä olla saattoi, ne olivat pimeyden voimia ja riettaita Perkeleen kätyreitä. Jumala oli kiivas ja kristinusko oli suvaitsematon. Kirkko ajoi peikot keskuudestamme jopa maallisen esivallan miekkaa käyttäen. Vanha kansanusko ei ollut tarjonnut uskoa ylösnousemukseen, eikä kuoleman jälkeiseen elämään. Vanha kansanusko painui maan alle.


Tarustojen mukaan peikot pakenivat kirkon raivoa kauas erämaahan, ja yhteistyö ihmisten ja peikkojen välillä loppui lähes kokonaan.


Aina oli kuitenkin jokusia yksilöitä, jotka jäivät uhmaamaan kirkon raivoa. Ne vihasivat kristittyjä ja vaanivat ihmisiä metsissä.


Tarinat pahan ja kummallisen alkuperästä elivät suullisena perintönä kansan parissa, mutta on niitä säilynyt myös jossain keskiaikaisissa kirkollisissa kirjoissa. Papit varoittivat peikoista saarnoissa, ja vielä 1701 vuoden virressä, 371 pyydettiin varjelusta peikoista:


“Jo joutui päivä armas / Ehtooll´ me rukoilem´ /
Ett´s herra rakas! / Tääll´ pysy tykönäm´. / Meill´
usko vahva suo, / Ja varjel´ aina meitä. / Kans´
vaarois´ peikoilt´ peitä / Meill´ makia lepo tuo´”.


Kurkinen jatkaa: 1800-luvun lopulla käsitykset peikoista pimeyden voimina väistyivät, kun vanhat kansantarustot kokivat uuden arvostuksen. Peikoista alettiin taas puhumaan ja pian tämän jälkeen alettiin näkemään peikkoja, aluksi maaseudulla.


Asplund Ingemark kertoo: “Myös peikko-kertomuksia ryhdyttiin keräämään, joita on tallennettu 1850-luvulta aina vuoteen 1925 välisenä aikana”.


Kivelän mukaan: “Peikot ovat sopeutuneet niin hyvin ihmisten maailmaan, että ne voivat avioituakin ihmisten kanssa”.


EDESMENNEELLE
KASVATUSÄIDILLENI
KATRI SÄISÄLLE










Luku 3. Päivänkakkaran syntymä ja lapsuus


Päivänkakkara syntyi 1951 Pohjois-Savossa, pieneen Kaavin kuntaan. Hänen äitinsä oli savotta-emäntä ja isä oli savotta-työmies. Päivänkakkaran syntyessä Suomessa riehui lentävä keuhkotauti, keuhkotuberkuloosi, jonka taudin puristuksessa äiti oli. Tartuntavaaran vuoksi, Päivänkakkara ei saanut olla äidin sylissä, vaan hänet siirrettiin heti Oulun Joulumerkkikotiin.


Noin vuoden päästä äidin parantuessa, Päivänkakkara pääsi äidin hoiviin ja siskonsa Sinikellon luokse Siilinjärven Hamulan kylään, mummolaan. Isää ei näkynyt koskaan, hänen sanottiin olevan kaukana salolla, metsätöissä. Mummolassa oli kiltti Perhohevonen ja oppiessaan kävelemään Päivänkakkara taapersi Perhon luokse, joka oli pihassa laitumella.
 

Perho oli matalan, Perhoa vain polven korkeudella olevan, yhden piikkilangan takana. Se olisi voinut vain hieman nostaa jalkojaan ja kävellä aidan takaa pois. Mutta se odotti piikkilangan takana, kun Päivänkakkara repi sille pienillä käsillään heiniä. Ojensi sitten nyrkissä olevan kätensä ja sormien välistä sojottavat heinähapsut Perholle. Se otti heiniä Päivänkakkaran sormien välistä, huulillaan varovasti hypistellen.


Talvella äiti valjasti Perhon reen eteen ja otti siskokset ajelulle kauppareissulle. Perho ravasi lujaa, ja lumi pöllysi reen takaistuimelle saakka. Päivänkakkara kiljui onnesta ja vauhdin hurmasta.


Äiti veisti puusta Päivänkakkaralle pienen hevosen ja sen nimeksi tuli Vekku. Vekku oli Päivänkakkaran rakkain lelu, vaikka nukkejakin oli.


Parin vuoden päästä äiti sairastui uudestaan ja sen jälkeen Päivänkakkara ja Sinikello joutuivat kokemaan monta uutta kasvattikotia. Vieraat ihmiset ottivat heidät kasvattilapsiksi, mutta eivät jaksaneet kauaa aikaa hoitaa kahta pientä sisarusta. Sen myötä kodit vaihtuivat useasti.


Ensimmäisen kodin siskokset saivat Siilinjärven Räimän kylän kansakoulunopettajan rakastavassa ja hyvässä hoivassa. Siellä he oppivat lukemaan, kirjoittamaan, laskemaan, hiihtämään, ja kesällä uimaan, soutamaan venettä ja onkimaan kaloja.


Sinikello oppi lausumaan runoja ja osallistuessaan koulujen välisiin kulttuurikilpailuihin, hän voitti joka vuosi omissa sarjoissa. Päivänkakkara aloitti viisivuotiaana balettikouluun, mutta siinä, missä Päivänkakkara halusi leikkiä Vekku-hevosella, Sinikello halusi leikkiä nukeilla. Omaa äitiään sisarukset saivat tavata harvoin, mutta silloinkaan ei saanut mennä äidin syliin.


Kävi sitten niin, että Suomen luterilainen kirkko pyysi opettajaäitiä opettajaksi kauas Ambomaalle. Siellä oli huutava pula opettajista ja hänen oli tehtävä raskas päätös: Hänen piti luopua Päivänkakkarasta ja Sinikellosta.


Sisarukset joutuivat uuteen kotiin, toiselle paikkakunnalle, Eero-sedän ja Iita-tädin hoivaan.


Päivänkakkara itki ensimmäisen yön ikäväänsä ja kun Sinikello löysi vintin viileästä komerosta talvisäilöön, ja silkkipaperiin käärittyjä omenia, lohduttaakseen Päivänkakkaraa, tarjosi tälle omenia ja söi itsekin. Mutta kun Eero-setä huomasi omenavarkauden, sisaruksilta ei kysytty, miksi he olivat syöneet omenia ilman lupaa, vaan he saivat molemmat kipeät selkäsaunat. Eero-setä kielsi Päivänkakkaralta myös balettikoulun, vaikka hän oli jo edennyt varvastanssi tasolle asti.


Päivänkakkaran psyyke sekosi ja vielä seitsemän vuotiaana hän alkoi pissaamaan yöllä alleen ja Eero-setä nimitti häntä kusipukiksi. Kun Päivänkakkara meni syksyllä 1958 koulun ensimmäiselle luokalle, koulun jälkeen hän ei palannut kotiin, vaan jäi leikkimään kylälle, kauppiaan tyttären kanssa. Sinikello joutui hakemaan Päivänkakkaraa iltahämärässä kylältä ja kotiin tultuaan, Päivänkakkara sai aina selkäsaunan.


Päivänkakkara tykkäsi olla koulussa, vaikka siellä oli Kekä Hessu, jota hän pelkäsi. Se oli aikaa, jolloin kunta jakoi joka syksy vähävaraisille lapsille uudet kumisaappaat. Päivänkakkara ja Sinikello saivat kumisaappaat ja Päivänkakkara oli riemuissaan uusista saappaista. Mutta Kekä Hessu, joka oli toisella luokalla, näki, kenelle saappaita jaettiin, keksi siitä aiheen huudella siskoksille: “Kunnan elätit, kunnan elätit”! Päivänkakkara ei välittänyt huutelusta ja haukkumisesta, mutta hän pelkäsi, jos milloin oli yksin, kun Kekä Hessu tuli vastaan ja läksi polkupyörällä seuraamaan haukkuen häntä koko ajan. Siskokset puhuivat asiasta Eero-sedälle ja Iita-tädille, mutta kukaan aikuinen ei puuttunut asiaan.


Sisarusten oma äiti sai sairaalasta lomaa ja tuli katsomaan lapsiaan syksyllä, alla joulun, tietäessään, että lapset oli siirretty uuteen kotiin. Äiti huomasi Päivänkakkaran suuren ikävän omaa äitiä ja opettaja-äitiä kohtaan, joka ei parane sillä, että lapsi saa jatkuvasti selkäsaunan ikävästä johtuvasta käytöksestä. Lähtiessään samana päivänä sairaalaan takaisin, äiti laittoi huivin kasvojensa ympärille ja otti molemmat sisarukset syliinsä ja rutisti heitä kovasti, vaikkei niin olisi saanut tehdä.


Hän aavisti tämän olevan ehkä viimeinen kerta, kun hän näkee lapsiaan ja lapset äitiään. Palattuaan sairaalaan, hän ilmoitti viranomaisille, että lapset on siirrettävä uuteen, lapsia ymmärtävään kotiin. Niin myös tapahtui.


Äidin voimat hupenivat ja noin kuukauden kuluttua Päivänkakkara ja Sinikello saivat suruviestin, äiti oli kuollut verensyöksyyn. Päivänkakkara oli seitsemän ja Sinikello yhdeksänvuotias. Hamulan mummo tuli hakemaan sisarukset äidin hautajaisiin, juuri alla joulun 1958.


Musta arkku nostettiin Perhon rekeen ja hiljainen surusaattue kulki haudalle Perhon jäljessä. Päivänkakkara itki taukoamatta ja yhtäkkiä hän riuhtaisi kätensä mummon kädestä ja hyppäsi reen takaosaan istumaan äidin arkun perään.


Kukaan ei vaatinut Päivänkakkaraa takaisin kävelemään. Istuessaan reessä, äidin arkun perässä, hänen itku laantui. Kun äidin arkkua alettiin valmistamaan hautaan laskemista varten, joku aikuinen otti lapsia kädestä ja sanoi: nyt mennään pissalle. Lapsia ei pissattanut, mutta lapset pakotettiin pissalle kuusiaidan taakse. Kun he palasivat pakkopissalta, äidin arkku oli jo piilossa mullan alla, ja tämä suututti Päivänkakkaraa.


Muistan vielä 74-vuotiaankin, kuinka vihainen olin aikuisille ihmisille. Minä olisin halunnut nähdä, kun äidin arkku lasketaan haudan syvyyksiin. Olinhan minä jo nähnyt syvän kuopan ja tiesin, että se oli äidin arkkua varten.



Luku 4. Päivänkakkara aikuistuu


Kotien vaihtuessa usein, jossain vaiheessa myös sisarukset erotettiin toisistaan eri koteihin. Ei sekään sujunut Päivänkakkaralta ilman ikävöintiä siskon perään, mutta näin he itsenäistyivät varhain. Opettaja-äiti oli kasvattanut heidät tottelevaisiksi ja vanhempia ihmisiä kunnioittaviksi. He oppivat sopeutumaan ja tulivat toimeen monenlaisissa tilanteissa.


Päivänkakkaralla oli ainainen oman kodin kaipuu ja hän läksi heti kansakoulun päätyttyä ja rippikoulun käytyään silloisesta kasvatuskodistaan, jota ei kodikseen kokenut. Hän halusi pois talon rouva Turnipsin komennuksen alta, hän halusi päättää itse omista asioistaan, hän halusi rakentaa oman kodin ja toteuttaa omia haaveitaan, hän halusi raviohjastajaksi ja hän halusi oman ravirallin.


Päivänkakkaran ollessa vain 15-vuotias, hän hakeutui ravitallille hevostalousharjoittelijaksi. Hän halusi päästä parin vuoden päästä Hevostalouskouluun  ja kun siihen aikaan Kuopion seudulla ei ollut ravitalleja, niin Päivänkakkara halusi muuttaa Kiikkaan. Hän tiesi siellä olevan yhden Suomen suurimmista ravitalleista. Rouva Turnipsi ei halunnut päästää palvelijaansa lähtemään, eikä Päivänkakkara halunnut karata. Alaikäisenä hän haki luvan sosiaalihuollosta.


Äidiltäni saatu hevoskärpäsen purema oli vahva ja ollessani vain viisivuotias, aikuisten kysyessä, mikä sinusta tulee isona, vastasin aina: hevosmies ja linja-autonkuljettaja. Aikuiset ihmiset nauroivat hevosmies ja linja-autonkuljettajan haaveilleni, mutta minä olin tosissani. Olin haltioissani myös linja-auton isoista eturenkaista, jotka osuivat silmiini, kun olin opettaja-äidin kanssa Savolan mäen pysäkillä odottamassa linja-autoa. Menimme Kuopioon katsomaan joulukaupunkia. Sain viitata pysähtymismerkin ja kun nokkamallin  linja-auto lipui pysäkillä viereeni, sen isosta nokasta huolimatta, sen eturenkaat olivat pelottavan suuret ja tekivät minuun valtavan suuren vaikutuksen. Mutta kaikkein eniten halusin “hevosmieheksi”.


Sitä haavetta kohden halusin vielä 17-vuotiaanakin, mikä ikä vaadittiin Hevostalouskouluun hakemiselle. Pääsin Hevostalouskouluun, mutta alaikäisenä sinne vaadittiin holhoojan suostumus. Rouva Turnipsi ei edelleenkään halunnut allekirjoittaa suostumusta. Hain taas sosiaalihuollosta suostumuksen.


Vuodessa valmistuin ravivalmentajaksi-ja ohjastajaksi ja sain työpaikan Poriin, hyvämaineiselle ravitallille. Tosin, minä olisin halunnut ravivalmentajaksi Tampereen suunnalle, koska Hevostalouskoulussa  olin tutustunut ja ystävystynyt Tampereella asuvan Ritun kanssa. Minua ei kiinnostanut muuttaa Poriin.


Mutta oli hyvä saada heti koulun jälkeen työpaikka ravitallille ja saada kokemusta ja tunnettuutta valmentajana.


Ennen Poriin lähtöä, Ritu oli kutsunut Päivänkakkaran kylään ja he päättivät käydä Tampereen Maestrossa tansseissa. Ritu tiesi, että siellä soitetaan tanssittavaa musiikkia.


Maestrossa Päivänkakkara tapasi elämänsä ensimmäisen kerran peikon, joka oli hyvä tanssimaan ja tanssitti häntä ahkerasti.


Tästä alkoi Päivänkakkaran elämässä ajanjakso, jolloin hänen identiteetti ihmisenä läksi etääntymään ja hän siirtyi toisenlaiseen valtakuntaan, joka on peikkojen valtakuntaa.





Asplund Ingemark:


“Kertomuksille on ominaista, että ihminen päätyy rajamaahan ja toisenlaiseen valtakuntaan. Ihminen tunkeutuu peikkojen alueelle ja unohtaa olla ihminen. Peikko-kertomuksia voi myös tarkastella ihmismaailman peilikuvana: jotta ihminen voisi ymmärtää itseään, hänen täytyy nähdä itsensä jonkin toisen vastakohtana. Peikot siis kertovat meistä itsestämme”.


Tampereen Maestrossa komea Raivo-peikko iski silmänsä viehättävään Päivänkakkaraan ja kun kävi ilmi, että Päivänkakkara on valmistunut hevostalouskoulusta ravivalmentajaksi-ja ohjastajaksi Raivo vei hänet puffetin puolelle istumaan ja juttelemaan asiasta enemmän. Raivo alkoi puhumaan, ettei Päivänkakkara lähtisi Poriin, vaan tulisi hänen Frans-veljensä ravitallille, joka on Tampereella. Päivänkakkaraa tarjous kiinnosti, ensisijaisesti sen vuoksi, ettei hänen tarvitsisikaan muuttaa Poriin. Päivänkakkara oli lukenut Hevostalouslehdestä Frans-veljen tallin hevosista, mutta ei tiennyt, että siellä olisi valmentajan paikka auki. Joten Päivänkakkara oli valmis tapaamaan Frans-veljen heti, saadakseen varmuuden, josko voi perua Poriin muuton.


Päivänkakkara kertoi Ritulle, että hänelle voisi aueta työpaikka paikallisella ravitallilla ja ehdotti, että he lähtisivät nukkumaan, ja hän olisi virkeä huomenna tapaamaan Frans-veljen. Päivänkakkara sanoi Raivolle lähtevänsä valmistautumaan seuraavan päivän tärkeään tapaamiseen ja he kiiruhtivat Ritun kanssa naulakolle vaihtamaan tanssikengät talvisaappaisiin. Tämän huomatessaan Raivo riensi naisten mukaan ja asettui polvilleen Päivänkakkaran eteen ja auttoi saappaat jalkoihin. Päivänkakkaraa teko ei imarrellut. Hän tunsi itsensä vaivautuneeksi, mutta ei kerennyt reagoimaan tilanteeseen heti, välttyäkseen tältä kohteliaisuudelta.


Seuraavana aamupäivänä Raivo soitti Ritun kotinumeroon ja kertoi Päivänkakkaralle, että Frans-veli odottaa Päivänkakkaraa klo 15.00, Kaukametsän kartanon tallilla.


Päivänkakkara matkusti tallille TKL:n bussilla ja jäi tuulimyllyn kohdalla pois ja käveli siitä parisataa metriä ja tallin tiiliseinä näkyi heti.


Tapaaminen Frans-veljen kanssa sujui mutkattomasti hevosia katsellen ja samalla sopien työn aloittamisesta ja käyden katsomassa myös työsuhteeseen kuuluvan keltaisen mökin, joka oli kartanon puistossa. Päivänkakkara oli valmis aloittamaan työt heti, ja hän perui Poriin menon.

